EkBass/fiwiki-20250220-pages-articles huggingface dataset:
Heinz Raack

Heinz Raack (18. toukokuuta 1917 Berliini – 26. joulukuuta 2002 Berliini) oli saksalainen maahockeypelaaja ja olympiamitalisti. Raack pelasi Saksan miesten maajoukkueessa vuosina 1935–1942 yhteensä 15 ottelua.Nationalspieler: Herren hockey.de Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhdessä ottelussa.Olympics at Sports- Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Heinz Raack Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1917 syntyneet Luokka:Vuonna 2002 kuolleet
Carl Ruck

Carl Ruck (23. joulukuuta 1912 – 1980) oli saksalainen maahockeypelaaja ja olympiamitalisti. Ruck pelasi Saksan miesten maajoukkueessa vuosina 1936–1942 yhteensä kuusi ottelua.Nationalspieler: Herren hockey.de Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhdessä ottelussa.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Carl Ruck Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1912 syntyneet Luokka:Vuonna 1980 kuolleet
Hans Scherbart

Hans Scherbart (16. joulukuuta 1905 – ?) oli saksalainen maahockeypelaaja ja olympiamitalisti. Scherbart pelasi Saksan miesten maajoukkueessa vuosina 1928–1940 yhteensä 31 ottelua.Nationalspieler: Herren hockey.de Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolmessa ottelussa.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Hans Scherbart Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1905 syntyneet Luokka:Kuolinvuosi puuttuu
Leonardo Pulcini

Leonardo Pulcini (s. 25. kesäkuuta 1998 Rooma) on italialainen autourheilija. Pulcini on vuoden 2016 EuroFormula Open -sarjan mestari. Kaudella 2017 hän kilpaili GP3-sarjassa Arden International -tallissa. Pulcini ajoi heti ensimmäisessä startissa Espanjassa toiseksi. Loppukaudella hän ei saavuttanut pisteitä kuin Unkarin sprinttikilpailun nopeimmasta kierroksesta. Pulcini ajoi Abu Dhabin pitkässä kilpailussa kolmantena mutta rengasrikko toiseksiviimeisellä kierroksella pakotti Pulcinin keskeyttämään kilpailun. Kaudella 2018 Pulcini kilpaili Campos Racing-tallissa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2017 Arden International ESP FEA 2 ESP SPR 17 AUT FEA Kesk. AUT SPR 14 GBR FEA 11 GBR SPR 12 HUN FEA 15 HUN SPR 10 BEL FEA 11 BEL SPR 11 ITA FEA Kesk. ITA SPR C JER FEA 14 JER SPR 13 ABU FEA 17† ABU SPR Kesk. 20 14. 2018 Campos Racing ESP FEA 4 ESP SPR 9 FRA FEA 4 FRA SPR 8 AUT FEA 2 AUT SPR 3 GBR FEA 6 GBR SPR 6 HUN FEA 2 HUN SPR 4 BEL FEA 15 BEL SPR Kesk. ITA FEA 14 ITA SPR 7 RUS FEA 1 RUS SPR 8 ABU FEA 1 ABU SPR 12 156 4. == Formula 3 -tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2019 Hitech Grand Prix ESP FEA 20 ESP SPR 21 FRA FEA Kesk. FRA SPR 12 AUT FEA 9 AUT SPR 5 GBR FEA 4 GBR SPR 1 HUN FEA 7 HUN SPR 2 BEL FEA 7 BEL SPR 7 ITA FEA 10 ITA SPR 6 RUS FEA 4 RUS SPR 16 78 8. Luokka:Italialaiset autourheilijat Luokka:GP3-kuljettajat Luokka:Vuonna 1998 syntyneet Luokka:Elävät henkilöt
Kurt Weiß

Kurt Weiß (30. maaliskuuta 1906 Berliini – 29. toukokuuta 1995 Berliini) oli saksalainen maahockeypelaaja ja olympiamitalisti. Weiß pelasi Saksan miesten maajoukkueessa vuosina 1927–1937 yhteensä 40 ottelua.Nationalspieler: Herren hockey.de Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolmessa ottelussa ja teki yhteensä kuusi maalia.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Kutti Weiß Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1906 syntyneet Luokka:Vuonna 1995 kuolleet
Mira Luodin diskografia

Tämä artikkeli on suomalaislaulaja Mira Luodin diskografiasta. Hän on julkaissut soolouransa aikana kaksi studioalbumia. Aiemmin hän on julkaissut osana PMMP-yhtyettä kuusi albumia. == Albumit == Nimi Julkaisutiedot Lista Myynti Albumilista Tunnelivisio *Julkaistu: 16. syyskuuta 2016 *Levy-yhtiö: Sony Music *Formaatti: CD / LP / digitaalinen #6 — Haureuden valtatiel * Julkaistu: 13. syyskuuta 2019 * Levy-yhtiö: Sony Music * Formaatti: digitaalinen — — == Singlet == Nimi Vuosi Listasijoitukset Albumi Lataus- lista Single- lista Radio- lista ”Pinnan alla” 2016 11 – 23 Tunnelivisio ”Puhu mulle hulluudesta” – – 63 ”Lähiölaulu” – – – ”Sitä tipahtaa pimeyteen” – – 95 ”Meikkaava messias” 2017 – – 57 Haureuden valtatiel ”Menolippu” – – – ”Seinän läpi” – – 50 ”Kesäkatu” 2018 – – – Vain elämää – kausi 8 ”Huonoo seuraa” – – – ”Ei paniikkia” – – – ”Kun me discossa suudeltiin” – – – ”Olette kauniita” – – – ”Perhosten yö” – – – ”Jää” – – – ”Harakiri” – – – Haureuden valtatiel ”Emmä kysy” 2019 – – – Mullan alta ”Plää plää plää” – – – Haureuden valtatiel ”Yksi syy” – – – ”DNA” – – – ”Hopeinen tussi” 2021 – – 39 ”Täydellinen puolikas” 2022 – – 85 ”Sunnuntain hesari” – – 41 == Vierailijana == Nimi Vuosi Listasijoitukset Albumi Lataus- lista Single- lista Radio- lista "Tänne jäätiin" (Rauhatäti & Tes La Rok, mukana Mira Luoti) 2015 – – – Palasia == Musiikkivideot == * Pinnan alla (2016 – ohj. Herra Ylppö) * Puhu mulle hulluudesta (2016 – ohj. Mikko Kuparinen) * Musta laatikko (2016) * Lähiölaulu (2016 – ohj. Herra Ylppö) * Tunnelivisio (2016 – ohj. Herra Ylppö) * Menolippu (2017) * Paperinuket (2021 – ohj. Paola Suhonen) == Katso myös == * PMMP:n diskografia == Lähteet == Luokka:Diskografiat
Ghanan punta

Ghanan punta oli Ghanan valuutta vuodesta 1958 vuoteen 1965. Se jaettiin 20 šillinkiin. Ghana oli käyttänyt Brittiläisen Länsi-Afrikan puntaa vuoteen 1958 asti, jonka jälkeen valtio laski liikkeelle oman valuuttansa. Vuonna 1965 Ghana esitteli ensimmäisen cedin, joka toimii maan valuuttana tänäpäivänäkin. ==Kolikot== Ghanan punta 1958–1965 Kuva Etupuoli Jaettava yksikkö Kääntöpuoli Kwame Nkrumah ½ penni viisisakarainen tähti 1 penni 3 penceä 6 penceä 1 šillinki 2 šillinkiä ==Setelit== Ghanan punta 1958–1965 Kuva Etupuoli Jaettava yksikkö Kääntöpuoli 10 sillinkiä Bank of Ghana tähti 1 puntaa Bank of Ghana kaakao 5 puntaa Bank of Ghana rahtialukset ja tukit 1 000 puntaa Bank of Ghana taidekuvio Luokka:Afrikan rahayksiköt Luokka:Ghanan taloushistoria Luokka:Historialliset rahayksiköt
Rolf Sorg

Rolf Sorg on saksalaissyntyinen yrittäjä ja PM-International AG:n perustaja ja toimitusjohtaja.“Rolf Sorg: entrepreneur humaniste” paperjam.lu“PM- International Taps Hyperwallet’s Branded Payment Solutions For Commission Distribution ” paymentweek.com ==Ura== Rolf Sorg kiinnostui suoramyynnistä opiskeluaikoinaan, kun hän halusi ansaita hieman ylimääräistä. Muutaman menestyksekkään alalla vietetyn vuoden jälkeen hän päätti keskeyttää koneenrakennusalan opintonsa ja keskittyä täydellisesti liiketoimintaan.“Rolf Sorg PM International: Was steckt hinter diesem Heimarbeitangebot? ” heimarbeit-online.de“Interview mit Rolf Sorg ” nebenjob.de Vuonna 1993, kun hänen työnantajansa teki ennalta arvaamatta konkurssin, Sorg perusti PM- Cosmetics GmbH:n, jonka ensimmäinen toimipaikka oli Saksan Limburgerhofissa. Vuonna 1994 perustettiin emoyhtiö PM-International Luxemburgissa.“Vitamine sind sein Erfolgsrezept ” wort.lu“Rolf Sorg Wins Lawsuit against Google” obtainer-online.com Vuonna 2009 yrityksen liikevaihto saavutti 100 miljoonan euron rajapyykin, ja vuonna 2016 se oli 460 miljoonaa dollaria.“PM International Sales up 30% to $460 Million in 2016 ” businessforhome.org“PM International Classified As Triple A Opportunity ” businessforhome.org Sorg on asunut Luxemburgissa vuodesta 1998, ja hän on Luxemburgin kansalainen.Wiebke Trapp: "Das Tupperware-Konzept für Gesundheit", in: Luxemburger Tageblatt, 13.03.2020 Hän on naimisissa Vicki Sorgin kanssa, joka toimii yhtiössä hyväntekeväisyyslähettiläänä. Sorg on kahden lapsen isä. Vuonna 2014 saksalainen Manager Manazin valitsi Sorgin yhdeksi vuoden yrittäjistä. Vuonna 2022 hänen yrityksensä sijoittui 9. sijalle Direct Selling News Global 100 -listalla. ==Kunnianosoitukset ja palkinnot== * Vuonna 2016 Rolf Sorg oli seitsemännen kerran finalistina ”vuoden yrittäjä” -kilpailuissa, joissa palkitaan yritysjohtamisen huippusuorittajia Saksassa ja Luxemburgissa.“Entrepreneur of the Year in Luxembourg: the six finalists just ” ey.com“Rolf Sorg auch 2012 zum Finalisten im Wettbewerb „Entrepreneur des Jahres“ gewählt! ” netcoo.com * WFDSA (World Federation of Direct Selling Association, suoramyyntijärjestöjen maailmanliitto): WFDSA:n toimitusjohtajajäsenet valitsivat Rolf Sorgin neuvostoonsa.“Direct Selling Australia ” wfdsa.org ==Lähteet== Luokka:Saksalaiset yritysjohtajat Luokka:Syntymävuosi puuttuu Luokka:Elävät henkilöt
Sci-Hub

Sci-Hub on verkkosivusto, jolla julkaistaan tekijänoikeuslaeista välittämättä ilmaiseksi tutkimusraportteja ja muita akateemisia tekstejä. Palvelun slogan on "poistaa esteet tieteen tieltä". Sivuston tarkoituksena on olla vaihtoehto maksullisille tiedejulkaisuille, joiden hinnat kohoavat vuosi vuodelta ja ovat joidenkin asiakkaiden kuten yliopistojen mukaan nousseet kestämättömän korkeiksi. Sci-Hubin perusti vuonna 2011 Venäjällä toimiva kazakstanilainen neurotieteilijä Aleksandra Elbakjan. Sci-Hub on maailman suurin akateemisten artikkelien piraattipalvelu. Sen tietokannassa oli maaliskuussa 2017 jo 56 miljoonaa artikkelia. Heinäkuussa 2017 julkaistun selvityksen mukaan Sci-Hubin tietokannassa on jo yli 70 prosenttia kaikesta julkaistusta tieteellisestä tutkimuksesta. Alun perin maksumuurin takana ilmestyneistä artikkeleista Sci- Hubissa on yli 85 prosenttia. Tieteenaloittain kattavuus vaihtelee kemian lehtien artikkelien 93 prosentista tietojenkäsittelytieteen 76 prosenttiin. Suurimman tiedekustantamon Elsevierin artikkeleista Sci-Hubissa on 97,3 prosenttia. Sivusto hakee käyttäjän pyytämää tekstiä PDF-dokumenttina eri yliopistojen palvelujen kautta. Kun teksti löytyy, palvelu tallentaa PDF:n tietokantaansa myös muiden käyttöön. Selvityksessä tarkastellun kuuden kuukauden jakson aikana 2015–2016 sivusto onnistui vastaamaan 99,3 prosenttiin hakupyynnöistä. Tiedekustantajat ovat käyneet Sci-Hubin kimppuun oikeustoimin. Joulukuussa 2020 Elsevier, Wiley ja American Chemical Society nostivat oikeusjutun Delhin korkeimmassa oikeudessa saadakseen palvelun estettyä Intian lakien mukaisesti, mutta oikeus torjui tämän. Tammikuussa 2021 Twitter esti Sci-Hubin tunnuksen.https://www.theverge.com/2021/1/8/22220738/twitter-sci- hub-suspended-indian-court-case ==Lähteet== ==Aiheesta muualla== * Sci-Hub – kamppailu avoimen tieteen puolesta Voima 11.6.2021 Luokka:Piratismi- ja tiedostonlevityssivustot
Punaisen hämärän maa

Punaisen hämärän maa – kokemuksia ja tutkimuksia Puna-Venäjällä (Red dusk and the morrow – Adventures and Investigations In Red Russia) on brittiläisen vakoojan, MI6:n tiedustelu-upseerin Paul Dukesin muistelmateos vallankumouksen jälkeisen ajan Neuvosto-Venäjältä. Teos ilmestyi 1922, sen on suomentanut O. A. Joutsen ja suomennoksen julkaissut 1923 WSOY. Suomennoksesta otettiin lisäpainos heti samana vuonna, ja kolmas lyhennetty painos ilmestyi sotavuonna 1942. Kirjan suomenkielistä nimeä käytetään toisinaan kuvaannollisesti kertomaan, että kyse on kommunistisen aatteen sokaisemasta asiasta, ja sillä viitataan paitsi alkuperäiseen Neuvosto-Venäjään, myös myöhemmin Neuvostoliittoon, kuten Koillissanomien toimittaja Petri Karjalainen jutussaan Kantalahdesta.Petri Karjalainen, Kantalahti on lähempänä kuin arvaisi, Koillissanomat 14.10.2016 Siitä on saanut nimensä Yleisradion ohjelmasarja, joka käsittelee yhdessä osassaan muun muassa kiellettyjä kirjoja.Jukka Lehesvirran Punaista hämärää, Yle.fi, 16.7.2009, päivitetty 22.11.2011, viitattu 31.7.2017 Siihen viittaa myös Marko Tikka suojeluskuntia käsittelevän kirjansa nimellä Valkoisen hämärän maa. Kustantajan esittelyssä kirjan takakannessa sanotaan muun muassa: ==Sisällys== Yhtenä joukosta – Viisi päivää – Vihreä huivi – Verkonsilmiä – Melnikoff – Stepanovna – Suomessa – Maakylän »porvari-kapitalisti» – Hahmonmuutos – Sfinksi – Punainen armeija – »Puolue» ja kansa – Pakoni – Johtopäätelmiä. ==Lähteet== ==Aiheesta muualla== * Alkuteos julkaistu Internet Archivessa Luokka:Vuoden 1922 kirjat Luokka:Brittiläiset kirjat Luokka:Elämäkerrat ja muistelmat Luokka:Neuvostoliiton historia Luokka:Yhdistyneen kuningaskunnan historia Luokka:Vakoilu
Kultarannikko (alue)

Kultarannikko tai Gold Coast on kultarikas alue, joka sijaitsee nykyisen Ghanan alueella, runsaasti maaöljyä ja maakaasua sisältävän Guineanlahden rannalla Länsi-Afrikassa. == Siirtomaa-aikainen Kultarannikko == Gold Coastin alueelliset kokonaisuudet olivat: * Portugalin Kultarannikko, 1482–1642 * Alankomaiden Kultarannikko, 1598–1872 * Ruotsin Kultarannikko, 1650–1658; 1660–1663) * Kuurinmaan Kultarannikko, (Kuurinmaan herttuakunta ja Semigallia), 1651–1661 * Tanskan Kultarannikko, (Tanska-Norja), 1658–1850 * Brandenburgin Kultarannikko ja Preussin Kultarannikko, 1682–1721 * Brittiläinen Kultarannikko 1821–1957 Ghanan aluetta kutsutaan väljästi Kultarannikoksi. Se koostuu neljästä osasta, joista jokaisella oli ennen maan itsenäistymistä 1957 perustuslaillinen asema. * Kultarannikon Kruunun siirtomaa (Gold Coast Crown Colony) * Ashantin kruununsiirtokunta * Kultarannikon protektoraatin pohjoiset alueet * Trust Territory of Togoland (Britannian hallinnon alaisuudessa) == Etymologia == Kultarannikko, Orjarannikko, Pippurirannikko sekä Norsunluurannikko nimettiin kukin sieltä saatujen tuottoisimpien vientitavaroiden mukaan. Kultarannikko sijaitsi Norsunluunrannikosta itään ja Orjarannikosta länteen. Kultarannikko-nimen aikaisimmat tunnetut maininnat viittaavat kirjaimellisesti alueen rannikkoon eivätkä juurikaan sen sisäosiin. Vasta 1800-luvulla Kultarannikoksi alettiin kutsua varsinaisen rannikon lisäksi myös laajempaa aluetta. == Historia == Kultarannikko tuli ensin Portugalin siirtomaaksi vuonna 1482, jolloin aluetta kutsuttiin Portugalin Kultarannikoksi. Vuonna 1642 samainen alue tuli osaksi Alankomaiden Kultarannikkoa, joka oli ollut Alankomaiden siirtomaana vuodesta 1598. Alankomaalaiset pysyivät alueella vuoteen 1871, kunnes Brittiläinen Kultarannikko otti haltuunsa heidän siirtokuntansa. Oli myös Brandenburgin Kultarannikko, joka perustettiin siirtomaana alueelle vuonna 1682. Tästä alueesta tuli myöhemmin Preussin Kultarannikko, joka myytiin vuonna 1721 Alankomaille. Myös Ruotsilla oli asutuksia Kultarannikolla; Ruotsin Kultarannikko perustettiin vuonna 1650, mutta Tanska-Norja otti sen haltuunsa vuonna 1663 ja liitti sen osaksi Tanskan Kultarannikkoa. Tanskalaiset olivat olleet Kultarannikolla vuodesta 1658. Vuonna 1850 kaikista näistä siirtokunnista tuli osa Brittiläistä Kultarannikkoa. == Katso myös == *Merirosvorannikko == Lähteet == Luokka:Ghanan historia Luokka:Länsi-Afrikan historia Luokka:Länsi-Afrikka
Viestijuoksun Suomen-mestaruuskilpailut 1996

Viestijuoksun Suomen-mestaruuskilpailut 1996 järjestettiin 15.–16. kesäkuuta Helsingissä Olympiastadionilla. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Oulun Pyrintö 41,12 Kimmo Haapasalo Juha Kangas Pertti Purola Mika Hietala 2\. Kajaanin Kipinä 42,06 Pasi Huovinen Janne Kemppainen Juha Mannermaa Jari Haverinen 3\. Helsingin Kisa-Veikot 42,10 Lasse Juusela Vesa-Pekka Pihlavisto Markus Hartonen Antti Alaranta 4 × 400 m 1\. Helsingin Kisa-Veikot 3.16,57 Mikko Simos Janne Andberg Vesa-Pekka Pihlavisto Tommi Hartonen 2\. Lappeenrannan Urheilu-Miehet 3.18,92 Mika Hänninen Kristo Enqvist Janne Vehmaa Petri Pohjonen 3\. Espoon Tapiot 3.19,30 Miikka Jalanka Mikko Matilainen Jaakko Sohlo Juuso Sohlo 4 × 800 m 1\. Lapin Lukko 7.35,33 Timo Venäläinen Mika Laaksonen Esko Parpala Jarmo Kokkola 2\. Hämeenlinnan Tarmo 7.36,93 Seppo Salminen Mika Karjanlahti Marko Virtanen Tero Suominen 3\. Turun Toverit 7.42,56 Jermu Laine Ilpo Haalisto Erkki Pirilä Mika Maaskola 4 × 1 500 m 1\. Lahden Ahkera 15.42,52 Sami Alanen Mika Savolainen Jari Venäläinen Petri Kuusinen 2\. Hämeenlinnan Tarmo 15.50,14 Anssi Tast Seppo Salminen Marko Virtanen Tero Suominen 3\. Kankaanpään seudun Leisku 15.52,02 Antti Kero Jani Liesola Jari-Matti Kero Timo Kero 3 × 5 000 m kävely 1\. Raision Ryhti 1.09.05,25 Esa Kinnunen Heikki Kinnunen Juha Kinnunen 2\. Turun Weikot Yleisurheilu 1.14.21,32 Stig Fröberg Harry Lankinen Veijo Savikko ===Naiset=== Aika 1. osuus 2. osuus 3. osuus 4. osuus 4 × 100 m 1\. Turun Urheiluliitto 46,40 Mari Aalto Sanna Haapasilta Sonja Rehn-Schmidt Sanna Kyllönen 2\. Tampereen Pyrintö 47,12 Päivikki Kauraniemi Teea Järvinen Riitta Tuominen Marja Saleva 3\. Oulun Pyrintö 48,05 Katja Simola Jutta Kemilä Sanna Kaleva Leena Svanberg 4 × 400 m 1\. Helsingin Kisa-Veikot 3.47,68 Päivi Kilpeläinen Reetta Ojamaa Lotta Bryggare Heidi Suomi 2\. Lahden Ahkera 3.48,99 Crista Kuusisaari Marjo Venäläinen Hanna Toivonen Aila Haikkonen 3\. Tampereen Pyrintö 3.53,67 Riitta Tuominen Pirpa Takki Karolina Puntanen Kirsi Kemppainen 4 × 800 m 1\. Oulun Pyrintö 9.04,37 Maija Oravamäki Sanna Kullberg Anne Siltala Eija-Inkeri Similä 2\. Helsingin Kisa-Veikot 9.13,46 Tiina Luoma Päivi Kilpeläinen Reetta Ojamaa Lotta Bryggare 3\. Viipurin Urheilijat 9.13,46 Sari Mattila Sari Kommio Sirpa Laakkala Päivi Tikkanen 3 × 3 000 m kävely 1\. Kokemäen Kova-Väki 44.50,35 Krista Ranta-Pere Riikka Schultz Paula Schultz 2\. Laitilan Jyske 46.36,44 Jonna Voronkoff Kia Minkkinen Mari Sipilä 3\. Vantaan Salamat 46.45,24 Tiina Muinonen Jaana Korhonen Anne Perttola ==Lähteet== *Tilastopaja: SM-viestien mitalistit Luokka:Viestijuoksun Suomen- mestaruuskilpailut Luokka:Helsingin urheilutapahtumat Luokka:Vuoden 1996 yleisurheilu
M/S Mathilda Thordén

M/S Mathilda Thordén oli suomalainen rahtimoottorilaiva joka valmistui 23. elokuuta 1938 Crichton-Vulcan Oy:n Turun telakalta. Laivan omistaja oli Gustaf Thordénin omistama Ab Finska Nordamerika Linjen ja sen kotisatama oli Kulosaari. Laiva oli tarkoitettu Suomen ja Yhdysvaltain itärannikon väliseen liikenteeseen, ja siinä oli myös 12 matkustajahyttiä. Laivan sisaralukset olivat M/S Carolina Thordén, M/S Selma Thordén ja M/S Kristina Thordén.Fakta om Fartyg : M/S Mathilda ThordénKommandobryggan : M/S Mathilda ThordénÄänimeri-sivusto : Kuvia laivoista ja merenkulkijoista : Mathilda Thordén Mathilda Thordén siirrettiin heinäkuussa 1941 Panaman lipun alle ja sen nimeksi muutettiin lokakuussa 1941 Amazon. Yhdysvaltain viranomiset takavarikoivat laivan joulukuussa 1941 New Yorkissa ja se siirrettiin amerikkalaisten käyttöön nimellä Thunderer. Laiva muutettiin syksyllä 1942 yhdistetyksi rahti- ja sairaalalaivaksi ja siirrettiin käytettäväksi Tyynellämerellä. Laiva palautettiin Gustaf Thordénille lokakuussa 1946 ja se sai tässä yhteydessä takaisin alkuperäisen nimensä. Laiva kunnostettiin Uddevallan telakalla mutta se oli kuitenkin nyt Ruotsin lipun alla. Mathilda Thordén myytiin heinäkuussa 1965 kreikkalaiselle Pateras Brothers Ltd varustamolle ja sen nimeksi muuttui Arion. Laiva siirtyi vuonna 1969 Famagustassa Kyproksella toimineelle Arion Shipping Co, Ltd-varustamole. Laiva romutettiin keväällä 1974 Splitissä Jugoslaviassa. Laivan pituus oli 118,40 metriä, leveys 15,65 metriä ja syväys 6,59 metriä. Laivan bruttovetoisuus oli 3 641 tonnia ja kuollut paino 6 000 tonnia. Laivan moottorina oli 4 000 hevosvoiman seitsemänsylinterinen Krupp-dieselmoottori. == Lähteet == == Aiheesta muualla == * Suomalaisella laivalla yli Atlantin, Suomen Kuvalehti, 22.07.1939, nro 29, s. 20, Kansalliskirjaston digitaaliset aineistot Luokka:Rahtilaivat
Sturmerin rautatieasema

Sturmerin rautatieasema oli rautatieasema Stour Valley Railwayn varrella Sturmerissa, Essexissä. Se oli käytössä vuosina 1865–1967. == Historia == Asema avattiin 9. elokuuta 1865. Siellä oli yksi laituri, jonka pohjoispäässä oli kaksikerroksinen tiilinen asemarakennus. Rakennuksen eteläpäädystä lähti lisäksi yksikerroksinen siipi. Asemarakennuksessa oli asemamestarin asunto, lipunmyyntitoimisto sekä odotushuone. Rakennuksen edessä oli lyhyt katos. Matkustajalaiturin lisäksi asemalla oli kaksi sivuraidetta tavaraliikenteelle. Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Sturmerin asema suljettiin samana päivänä. == Nykytila == Laituri ja asemarakennus ovat edelleen paikoillaan ja kuuluvat yksityisasuntoon. Asemarakennus ei ole täysin alkuperäisessä asussaan, sillä siihen lisättiin kaksi laajennusta pian aseman sulkemisen jälkeen. == Lähteet == Luokka:Englannin lakkautetut rautatieliikennepaikat Luokka:Beechingin leikkauksissa suljetut rautatieasemat Luokka:Essexin rautatieliikennepaikat
Pyrimetamiini

Pyrimetamiini (C12H13N4Cl) on diaminopyrimidiinijohdannaisiin kuuluva heterosyklinen orgaaninen yhdiste. Yhdistettä käytetään niin ihmis- kuin eläinlääketieteessäkin alkueläinlääkkeenä muun muassa malarian ja toksoplasmoosin hoitoon. Pyrimetamiini kuuluu WHO:n julkaisemalle tärkeimpien lääkeaineiden listalle. ==Ominaisuudet ja käyttö== Pyrimetamiini on huoneenlämpötilassa valkoista kiteistä ainetta. Yhdiste on käytännöllisesti katsoen veteen liukenematonta, mutta liukenee muun muassa lämpimään etanoliin, dimetyyliformamidiin ja happoliuoksiin. Pyrimetamiini on alkueläinten dihydrofolaattireduktaasin inhibiittoriksi. Tämän entsyymin toiminnan estyessä alkueläimet eivät kykene tuottamaan niille elintärkeää foolihappoa. Pyrimetamiinia voidaan käyttää monien alkueläininfektioiden esimerkiksi toksoplasmoosin, siipikarjan kokkidioosin, pneumokystoosin ja malarian hoitoon. Malarian hoidossa lääkeainetta käytetään yhdessä sulfadoksiinin tai sulfadoksiinin ja artesunaatin kanssa. Toksoplasmoosin hoidossa lääkeainetta käytetään erityisesti, mikäli potilaan oma immuunijärjestelmä on heikentynyt esimerkiksi HIV-infektion vuoksi. Pyrimetamiini ei tehoa malarialoisioiden gametosyyttivaiheeseen, minkä vuoksi se soveltuu pääasiassa malarian estolääkitykseksi. Malarialoisioiden on myös havaittu kehittävän resistenttiyttä lääkeaineelle.Daniel L. Klayman :Antiparasitic Agents, Antiprotozoals, Kirk-Othmer Encyclopedia of Chemical Technology, John Wiley & Sons, New York, 2000. Viitattu 31.7.2017Paul Actor, Alfred W. Chow, Frank J. Dutko & Mark A. McKinlay: Chemotherapeutics, Ullmann's Encyclopedia of Industrial Chemistry, John Wiley & Sons, New York, 2000. Viitattu 31.7.2017 Yleensä pyrimetamiinia annetaan 25 mg kerran viikossa. Tällä annostuksella lääkeaine on kohtuullisen hyvin siedetty. Suuremmilla annoksilla voi haittavaikutuksena ilmetä megaloblastinen anemia, jota voidaan hoitaa foolihappolisällä. ==Lähteet== Luokka:Alkueläinlääkkeet Luokka:WHO:n tärkeimmät lääkkeet Luokka:Malarialääkkeet
M/S Selma Thordén

M/S Selma Thordén oli ruotsalainen rahtimoottorilaiva joka valmistui 12. joulukuuta 1942 Crichton-Vulcan Oy:n Turun telakalta. Laivan omistaja oli Gustaf Thordén. Laiva oli laskettu vesille jo lokakuussa 1940 mutta sotatilanteen vuoksi laivan toimitus viivästyi. Laivan sisaralukset olivat M/S Carolina Thordén, M/S Mathilda Thordén ja M/S Kristina Thordén.Fakta om Fartyg : M/S Selma ThordénKommandobryggan : M/S Selma Thordén Gustaf Thordén rekisteröi laivan toukokuussa 1944 Ruotsin lipun alle ja se siirrettiin kesäkuussa 1944 Maarianhaminasta Tukholmaan kunnostettavaksi. Laiva asetettiin kunnostuksen jälkeen liikenteeseen kesäkuussa 1945. Laiva ajoi joulukuussa 1954 karille Buskärin eteläpuolella Göteborgin edustalla ja se palasi liikenteeseen korjausten jälkeen. Vuonna 1968 laiva myytiin panamalaiselle Marnorteno Cia Navigation SA varustamolle ja se sai nimekseen Alexmar. Heinäkuussa 1969 omistajaksi tuli panamalaisvarustamo Strabac Cia Navigation SA, ja nimeksi muuttui Polinikis. Vuonna 1970 laiva siirtyi Polinikis Shipping Co, Ltd varustamon hallintaan jonka kotipaikka oli Limassol Kyproksella. Laiva ajoi karille tammikuussa 1971 ollessaan lähdössä bulgarialaisen Burgasin kaupungin satamasta ja täyttyi vedellä. Laiva nostettiin ylös ja hinattiin Varnan satamaan tammikuussa 1973. Se romutettiin elokuussa 1975 Varnassa. Laivan pituus oli 114,07 metriä, leveys 15,64 metriä ja syväys 7,25 metriä. Laivan bruttovetoisuus oli 3 887 tonnia ja kuollut paino 6 000 tonnia. Laivan moottorina oli 3 600 hevosvoiman seitsemänsylinterinen Crichton-Vulcan-Krupp- dieselmoottori. == Lähteet == Luokka:Rahtilaivat
Tuhansien silmien edessä

Tuhansien silmien edessä (Ace in the Hole tai The Big Carnival) on Billy Wilderin tuottama ja ohjaama yhdysvaltalainen film noir -elokuva vuodelta 1951. Wilder oli myös elokuvan käsikirjoittaja yhdessä Walter Newmanin ja Lesser Samuelsin kanssa. Tämä oli ensimmäinen kerta, kun Wilder toimi kaikissa kolmessa roolissa samassa elokuvassa. ==Juoni== Monista sanomalehdistä pois potkittu, viinaan ja naisiin menevä reportteri Chuck Tatum (Kirk Douglas) on rahaton. Autonsa rikkouduttua New Mexicon osavaltiossa hän puhuu itselleen pienen Albuquerque Sun-Bulletin -lehden reportterin paikan maaseudulta. Vuoden verran hän onnistuukin olemaan juomatta. Eräänä päivänä hän kuulee paikallisen miehen Leon jääneen loukkuun maan alle ollessaan tekemässä arkeologisia kaivauksia. Tatum ryhtyy manipuloimaan paikallista šeriffiä ja muita asianosaisia niin, että miehen pelastamisoperaatio venyy mahdollisimman pitkäksi ja Tatum ehtii saada sille mahdollisimman laajaa julkisuutta eri medioissa. Tatum saa juonittelukumppanikseen loukkuun jääneen Leon vaimon (Jan Sterling), joka on kyllästynyt mieheensä ja tämän huonosti tuottavaan yritykseen. Kun mediaryöpytys alkaa tuoda tuhansia uteliaita kylään, yrityksen myynti moninkertaistuu. Operaation pitkittyessä Leon vointi alkaa heiketä ja Tatum tulee katumapäälle. Hän yrittää nopeuttaa pelastustöitä, mutta Leo ehtii kuolla. Tatum unohtaa raportoida tilanteesta lehdelleen ja saa taas potkut. Hän raahautuu lehtensä toimitukseen tunnustaakseen tekonsa, mutta kuolee toimituksen lattialle. ==Näyttelijät== ==Vastaanotto== Tuhansien silmien edessä voitti Venetsian elokuvajuhlien Grand Prix’n. ==Lähteet== ==Aiheesta muualla== * * Luokka:Vuoden 1951 yhdysvaltalaiset elokuvat Luokka:Billy Wilderin ohjaamat elokuvat Luokka:Film noir -elokuvat Luokka:Yhdysvaltalaiset draamaelokuvat
M/S Kristina Thordén

M/S Kristina Thordén oli ruotsalainen rahtimoottorilaiva joka valmistui 28. huhtikuuta 1943 Crichton-Vulcan Oy:n Turun telakalta. Laivan omistaja oli Gustaf Thordén. Laiva oli laskettu vesille jo joulukuussa 1940 mutta sotatilanteen vuoksi laivan toimitus viivästyi. Laivan sisaralukset olivat M/S Carolina Thordén, M/S Mathilda Thordén ja M/S Selma Thordén.Fakta om Fartyg : M/S Kristina ThordénKommandobryggan : M/S Kristina Thordén Gustaf Thordén rekisteröi laivan toukokuussa 1944 Ruotsin lipun alle ja se siirrettiin heinäkuussa 1944 Ruotsiin Gåshagaan kunnostettavaksi. Laiva asetettiin kunnostuksen jälkeen liikenteeseen kesäkuussa 1945. Lokakuussa 1946 laiva oli Atlantilla matkalla Bostoniin kun sen konehuoneessa syttyi tulipalo jossa neljä miehistön jäsentä kuoli. Sisaralus Selma Thordén tuli palossa pahoin vaurioituneen laivan avuksi ja hinasi sen korjattavaksi Uddevallan telakalle Ruotsiin. Korjausten jälkeen laiva palasi liikenteeseen syyskuussa 1947.Hl. Kristina Thorden tulessa Pohjois-Atlantilla, Helsingin Sanomat 50 vuotta sitten 12.10.1996 Marraskuussa 1961 Kristina Thordén törmäsi sumussa yhteen Kööpenhaminasta Osloon matkalla olleen tanskalaisen M/S H. P. Prior matkustajalaivan kanssa. Vuonna 1968 laiva myytiin panamalaiselle Marhalieto Cia Navigation SA varustamolle ja se sai nimekseen Alexfan. Syyskuussa 1968 eteläafrikkalaisen Durbanin satamaan saapuneen laivan lastiruumassa syttyi tulipalo jonka sammuttaminen kesti kaksi viikkoa. Palossa korjauskelvottomaksi tullut laiva myytiin Durbanissa huutokaupalla ja romutettiin huhtikuussa 1970. Laivan pituus oli 114,07 metriä, leveys 15,64 metriä ja syväys 7,25 metriä. Laivan bruttovetoisuus oli 3 888 tonnia ja kuollut paino 6 000 tonnia. Laivan moottorina oli 3 600 hevosvoiman seitsemänsylinterinen Crichton-Vulcan-Krupp- dieselmoottori. == Lähteet == Luokka:Rahtilaivat
Kaislasara

Kaislasara (Carex rhynchophysa) on suurikokoinen monivuotinen saralaji, joka muodostaa tuppaita kosteikoille ja purojen varsille. Sitä tavataan Suomessa, joskin paikoittaisesti, ja pohjoisimmassa osassa se on satunnainen. Kasvi voi tulla reilusti yli metrin korkuiseksi ja sen lehdet ovat noin 0,5–1,5 cm levyiset sekä karheahkot. Myös varren yläosa on hieman karhea ja kolmisärmäinen. Alimmissa lehdissä on usein punertavanruskeaa väriä. Kaislasara on erilaistähkäinen sara eli sen kukinnossa on erikseen hede- ja emitähkät. Hedetähkiä voi olla kolmesta seitsemään kappaletta. Kaislasaran erottaminen muista samantapaisista saroista perustuu hedetähkien lukumäärään, emitähkien pituuteen sekä pullakoiden muotoon. Tunnistamista voi haitata se, että laji risteytyy toisinaan pullosaran ja luhtasaran kanssa. == Lähteet == == Aiheesta muualla == * Kasviatlas 2022: Kaislasaran (Carex rhynchophysa) levinneisyys Suomessa * Pinkka – Lajintuntemuksen oppimisympäristö: Kaislasara (Carex rhynchophysa) Luokka:Sarat
M/S Korsholma

M/S Korsholma oli suomalainen rahtimoottorilaiva, joka valmistui huhtikuussa 1929 Odense Staalskibsværftin telakalta Odensessa Tanskassa. Laiva oli suomalaisomistuksessa vuodesta 1953 alkaen.Äänimeri-sivusto : Kuvia laivoista ja merenkulkijoista : Vaasan Laiva : Korsholma Warsailors.com : M/S Abraham LincolnFred Olsen & Co : 1929 M/S Abraham Lincoln Laivan alkuperäinen tilaaja oli oslolainen Fred.Olsen & Co-varustamo ja se sai nimekseen Abraham Lincoln. Vuonna 1953 sen osti helsinkiläisen Alf. Korhosen omistama Kouran Laiva Oy ja laivan kotisatamaksi tuli Vaasa. Samalla se sai myös uudeksi nimekseen Korsholma. Myöhemmin laivan omistajana oli helsinkiläinen Vaasan Laiva Oy. Korsholma oli vuodesta 1955 lähtien yksi Keski-Euroopan ja Pohjois-Amerikan länsirannikon välisen valtamerilinjan Vaasa Linen aluksista. Se törmäsi 31. maaliskuuta 1957 Pohjanmerellä yhteen tanskalaisen Malacca-laivan kanssa. Laiva oli tällöin matkalla Los Angelesiin rahtinaan Volkswagen Kupla -autoja. Vuonna 1959 laiva törmäsi Portlandissa Oregonissa Burlington Northern Railroadin rautatiesiltaan. Korsholma romutettiin maaliskuun lopussa 1962 Miharassa Japanissa. Laivan pituus oli 140,56 metriä, leveys 17,14 metriä ja syväys 7,94 metriä. Laivan bruttovetoisuus oli 5 740 tonnia ja kuollut paino oli 9 500 tonnia. Laivan moottoreina oli kaksi kahdeksansylinteristä nelitahtista Burmeister & Wain dieselmoottoria, joiden yhteisteho oli 4 080 hevosvoimaa. == Lähteet == Luokka:Rahtilaivat
Tsargrad

Tsargrad TV () on venäläinen televisiokanava, joka on toiminut huhtikuusta 2015 lähtien. Se ilmoittaa katsojamääräkseen 20 miljoonaa ja mainostaa itseään ensimmäisenä venäläisenä konservatiivisena ajankohtaiskanavana. Kanavan pääjohtaja on Elena Šaroikina ja päätuottaja sekä -omistaja Konstantin Malofejev. Malofejevin mukaan kanava on suunniteltu venäläisen ortodoksisen enemmistön äänenkannattajaksi. == Lähteet == == Aiheesta muualla == * Luokka:Venäläiset televisiokanavat Luokka:Vuonna 2015 perustetut televisiokanavat
Luettelo diplomaattisista edustustoista Belgiassa

Tämä on luettelo diplomaattisista edustustoista Belgiassa. Tällä hetkellä pääkaupungissa Brysselissä on 183 suurlähetystöä. Brysselissä sijaitsevat suurlähetystöt edustavat myös itseään Euroopan unionissa. Joillakin valtioilla on kaksi suurlähetystöä Brysselissä. ==Suurlähetystöt== *Brysselissä # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # # ==Edustustot ja lähetystöt== * (Edustusto) * (Edustusto) * (Edustusto) * (Taipein edustusto) * (Talous- ja kauppatoimisto) * (Talous- ja kauppatoimisto) * (Päävaltuuskunta) * (Edustusto) * (Valtuuskunta) * (Edustusto) * (Edustusto) * (Päävaltuuskunta) ==Edustustot Euroopan unionissa== * * * * * * * * * * * * * * * * * * ** ** * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * ==Akkreditoidut suurlähetystöt== * (Tukholma) * (Lontoo) * (Berliini) * (Lontoo) * (Lontoo) ==Lähteet== Belgiassa Luokka:Euroopan unionin ulkopolitiikka Luokka:Belgian politiikka diplomaattiset edustustot
Roumagne

Roumagne on kunta Lounais-Ranskassa Lot-et-Garonnen departementissa Uuden- Akvitanian alueella. Kunnan nähtävyyksiä on 1100-luvulta peräisin oleva linna Château de Frémauret.Tour de France 2017 ==Lähteet== ==Aiheesta muualla== Luokka:Lot-et-Garonnen kunnat
Enontekiön kirjasto

Enontekiön kirjasto on Enontekiöllä toimiva yleinen kirjasto, joka on perustettu vuonna 1932. Kirjasto aloitti toimintansa Hetan kansakoulun tiloissa. Vuonna 1986 kirjasto siirsi toimintansa Enontekiön koulun yhteyteen. Enontekiön kirjasto kuuluu Lapin kirjasto -kirjastokimppaan. Enontekiön kirjaston alueella palvelee myös Yhteispohjoismainen kirjastoauto, joka on Norjan, Ruotsin ja Suomen alueilla kulkeva yhteinen kirjastoauto. Kirjastoauton toiminta alkoi 30. kesäkuuta 1979 ja auto kulkee Enontekiön, Kautokeinon ja Muonion kunnissa. Vuonna 2023 Enontekiön kirjaston kokoelmiin kuului 33 876 nidettä, joista 29 853 oli kirjoja. Kokonaislainaus oli 28 204 ja fyysisiä käyntejä tehtiin 11 559. Vuonna 2016 Enontekiön sivistyslautakunta esitti kirjaston ja kulttuuritoimen lakkauttamista päästääksen kunnanvaltuustoon asettamaan talousarvioraamiin. Palveluja ei lakkautettu, koska kyseessä ovat lakisääteiset palvelut. == Lähteet == * * === Viitteet === Luokka:Suomen kunnan- ja kaupunginkirjastot Luokka:Enontekiö
Inarin kunnankirjasto

Inarin kunnankirjasto on Inarin alueella toimiva yleinen kirjasto. Kunnankirjastoon kuuluvat pääkirjasto Ivalossa, kirjastoauto ja Saamelaiskirjasto Inarin kirkonkylällä. Inarin kunnankirjasto kuuluu Lapin kirjasto -kirjastokimppaan. Inarin kunnankirjasto perustettiin vuonna 1859. Ivalon pääkirjaston rakennus valmistui vuonna 1980, ja sitä on laajennettu ja peruskorjattu vuonna 2008. Kirjasto tarjoaa asiakkaiden käyttöön muun muassa perinnearkiston, joka avattiin asiakkaiden käyttöön 18. heinäkuuta 2015. Perinnearkisto sisältää muun muassa haastatteluja, jotka ovat kuunneltavissa verkossa. Vuonna 2023 Inarin kirjaston kokoelmiin kuului noin 92 900 nidettä, joista noin 80 600 oli kirjoja. Lainauksia tehtiin noin 110 700 ja fyysisiä käyntejä noin 84 500\. Yksittäisiä lainaajia oli noin 3 300\. Toimintakulut olivat noin 729 000 euroa. == Lähteet == == Aiheesta muualla == * Tarinoiden Inari: Inarin kunnankirjaston äänitearkisto Luokka:Inarin rakennukset ja rakennelmat Luokka:Suomen kunnan- ja kaupunginkirjastot
AronChupa

AronChupa (oik. Aron Michael Ekberg, s. 30. maaliskuuta 1991 Borås, Ruotsi) on ruotsalainen DJ, musiikkituottaja ja jalkapalloilija. AronChupan musiikkiuran ensimmäinen tunnetuksi noussut kappale oli vuonna 2014 julkaistu I’m an Albatraoz, jossa laulusolistina on Ekbergin pikkusisko Nora Ekberg. Kappale nousi listaykköseksi muun muassa Ruotsissa sekä Tanskassa, ja kärkisijoille myös monen muun maan listoilla. Luokka:Ruotsalaiset DJ:t Luokka:Ruotsalaiset elektronisen musiikin artistit Luokka:Vuonna 1991 syntyneet Luokka:Elävät henkilöt
Miramont-de-Guyenne

Miramont-de-Guyenne on kunta Lounais-Ranskassa Lot-et-Garonnen departementissa Uuden-Akvitanian alueella. Kaupungissa on pitkät sirkusperinteet. Vuonna 1921 Alfred Court perusti veljensä kanssa Ranskan ensimmäisen eläinsirkuksen, joka asettui Miramont-de-Guyenneen. Sirkus on yhä toiminnassa, ja se viettää talvet kaupungissa. Lisäksi kaupungissa on sirkuskoulu Ecole de cirque.Tour de France 2017 ==Lähteet== ==Aiheesta muualla== Luokka:Lot-et-Garonnen kunnat
Labastide-d’Armagnac

Labastide-d’Armagnac on kunta Lounais-Ranskassa Landesin departementissa Uuden-Akvitanian alueella. ==Nähtävyyksiä== Labastide-d’Armagnac on keskiaikainen bastide eli linnoitettu kaupunki. Sen nähtävyyksiin kuuluu 1700-luvulla rakennettu linna, Château du Prada, joka toimii nykyisin majoitustilana. Lisäksi kunnassa on polkupyöräilijöille omistettu Chapelle Notre-Dame-des-Cyclistes -kappeli.Tour de France 2017 Tiedosto:Labastide_Prada_2.jpg|Château du Prada Tiedosto:Notredamedescyclistes.jpg|Chapelle Notre-Dame-des-Cyclistes ==Lähteet== ==Aiheesta muualla== Luokka:Landesin kunnat
Kesseli

Kesseli voi tarkoittaa: * Pasi Kesseli (s. 1958), kirjailija, luennoitsija ja sotilas * Pentti Kesseli (1942–2017), ammattiyhdistysjohtaja * Reino Kesseli (1925–1984), metsätyömies ja moottorisahataiteilija.
Raija Määttänen

Raija Viola Määttänen-Falck (26. lokakuuta 1933 Helsinki – 18. heinäkuuta 2015 Raija Määttänen-Falck. Encore. Kansallisooppera. Viitattu 15.7.2021) oli suomalainen oopperalaulaja (mezzosopraano), Taru Linnalan, Ture Aran ja Matti Lehtisen oppilas. Määttänen opiskeli laulua myös italialaisten opettajien johdolla. Hän piti ensikonserttinsa Helsingissä vuonna 1965, mutta hän oli kuulunut Suomen Kansallisoopperan solistikuntaan jo vuodesta 1960 lähtien. Varsinaisen solistikiinnityksensä hän sai Kansallisoopperaan vuonna 1975. Hän esiintyi myös Savonlinnan oopperajuhlilla vuosina 1974–1980 sekä osallistui oopperalevytyksiin (mm. Juha).Otavan Iso Musiikkitietosanakirja 4, s. 395. Helsinki 1978. ISBN 951-1-04763-9 Määttäsen puoliso vuosina 1962–1990 oli oopperalaulaja Jorma Falck. ==Lähteet== Luokka:Suomalaiset oopperalaulajat Luokka:Suomalaiset mezzosopraanot Luokka:Vuonna 1933 syntyneet Luokka:Vuonna 2015 kuolleet
Ljubov – kapkan

__NOTOC__ Ljubov - kapkan () on venäläisen pop-laulaja Valeri Leontjevin 22. studioalbumi. Se julkaistiin vuonna 2014. == Kappaleet == # Princessa na gorošine # Zmeja # Ljubov'-kapkan # Upolnomočena nebom # Snaiper-ljubov # Vinovnik # Kabare (2014 versio) # Prodavec cvetov # Emmanuel (2014 versio) # Sokrovišča Čörnogo morja (2014 versio) # Delo vkusa (2014 versio) == Arvostelut == * InterMedia Валерий Леонтьев — Любовь-капкан, intermedia.ru, 18.09.2014 == Lähteet == Luokka:Valeri Leontjevin albumit Luokka:Vuoden 2014 albumit
Overtonin ikkuna

Overtonin ikkuna on politiikan tutkimuksessa käytetty käsite, joka viittaa sallittuihin keskustelunaiheisiin. Termin nimi tulee sen keksijältä Joseph P. Overtonilta. Overtonin ikkunassa pyritään luokittelemaan poliittiset ehdotukset sen mukaan, kuinka ne vaikuttavat valtion interventioon ja yksilönvapauksien rajoittamiseen. Ylöspäin y-akselilla mentäessä ehdotukset pyrkivät valtion intervention pienentämiseen ja yksilönvapauksien kasvattamiseen, kun taas alaspäin mentäessä valtion intervention kasvattamiseen ja yksilönvapauksien kaventamiseen. Overtonin ikkuna voidaan jakaa seuraaviin osiin: * Ennenkuulumaton (unthinkable) * Radikaali (radical) * Hyväksyttävä (acceptable) * Järkevä (sensible) * Suosittu (popular) * Voimassa oleva asian tila (policy) Jos Overtonin ikkunan toiselta laidalta kannatuspuheenvuorot loppuvat, ikkuna voi kaventua ja siirtyä Y-akselilla toiseen suuntaan. Tällöin aiemmin "järkevänä" pidetyt ehdotukset voivat muuttua "radikaaleiksi", koska nämä mielipiteet eivät enää nauti suosiota. == Lähteet == Luokka:Politiikan tutkimus Luokka:Politiikan käsitteet Luokka:Metaforat
Aire-sur-l’Adour

Aire-sur-l’Adour on kunta Lounais-Ranskassa Landesin departementissa Uuden- Akvitanian alueella. Se sijaitsee Adourjoen varrella. Kaupungin nähtävyyksiä ovat Saint-Jean-Baptisten katedraali sekä Sainte-Quitterien kirkko. Vuonna 1855 rakennettu ja vuonna 1995 kunnostettu viljamakasiini on historiallinen monumentti. Se on muistona alueen hanhenmaksatuotannosta. Aire-sur-l’Adourissa on lentokonetehdas Potez Aéronautique.Tour de France 2017 Tiedosto:Aire_Adour_cathédrale.jpg|Saint-Jean-Baptisten katedraali Tiedosto:Sainte-quitterie.jpg|Sainte-Quitterien kirkko Tiedosto:Aire_sur_l_Adour_-_Halle_aux_Grains.jpg|Viljamakasiini ==Lähteet== ==Aiheesta muualla== Luokka:Landesin kunnat
Farhad

Farhad () on kylä Rivandin maaseutualueella, Khorāsān-e Razavin maakunnassa, Iranissa. ==Lähteet== * Farhad Dehkhoda online-sanakirja. Luokka:Khorāsān-e Razavi
Cine Atlas

Cine Atlas on Finnkinon omistama elokuvateatteri Tampereella. Elokuvateatteri on nelisalinen ja sijaitsee Koskikeskuksessa Kyttälän kaupunginosassa. Finnkino avasi teatterin nimellä Bio-Bio vastavalmistuneeseen Koskikeskukseen 1988. Vuonna 1999 elokuvateatterin nimeksi vaihdettiin laajennuksen ja uuden omistajan (Oy S.a.m.i. Films Ltd.) myötä Cine Atlas. Finnkino osti Cine Atlaksen takaisin vuonna 2003. == Lähteet == Luokka:Tampereen elokuvateatterit Luokka:Kyttälä
Jaakko Haapanen

Jaakko Johannes Haapanen (22. lokakuuta 1932 Loimaa – 22. huhtikuuta 2013)Tampereen seurakuntayhtymä, Haapanen Jaakko Johannes, Kalevankankaan hautausmaa, Tampere, osio 6, rivi 06, paikka 00020, viitattu 7.5.2022 oli suomalainen näyttelijä.Suomen teatterit ja teatterintekijät 1993, s. 139 == Ura == Jaakko Haapanen aloitti näyttämöuransa harjoittelijana Tampereen Työväen Teatterissa ja edelleen Rauman Kaupunginteatterissa 1958–1959. Sitä seurasi kaksi kiinnitystä Kaakkois-Suomessa: Imatran Teatteri 1959–1963 ja Kotkan kaupunginteatteri 1963–1969. Vuosina 1969–1971 Haapanen oli kiinnitettynä Porin Teatteriin. Vuodesta 1971 vuoteen 1985 hänellä oli kiinnitys Kuopion kaupunginteatteriin.Suomen teatterit ja teatterintekijät 1983, s. 146 Vuodesta 1985 alkaen Haapanen oli kiinnitettynä Tampereen Teatteriin. Haapasen roolitehtäviä olivat muun muassa Gabriel (näytelmässä Gabriel, tule takaisin), tohtori Finckelman (Tohtori Finckelman), Urpo (Arvottomat), Egon (Uudenvuoden yö), Helmer (Nukkekoti) ja Carlos Blanco (Santiagon yö).Suomen teatterit ja teatterintekijät, s. 220 Televisiossa Haapanen on näytellyt lähinnä sivurooleja kuten pehtorin osa Juhani Ahon pienoisromaaniin perustuvassa televisioelokuvassa Rautatie ja Veikon osa Pirkko Saision tekstiin perustuvassa minisarjassa Elämänmeno. Vuodesta 1985 aina vuosisadan loppuun Haapanen näytteli useissa Yle TV2:n tuotannoissa. == Filmografia == === Televisiotuotannot === *A-näytelmä (1970) *Rautatie (1973) *Oman onnensa seppä (1978) *Elämänmeno (1978) *Valmistumisen aika (1978) *Elias vaeltaja (1985) *Lyhyitä erikoisia (1986) *Entäs nyt, Niskavuori? (1987) *Kummajaiset (1987) *Häräntappoase (1989) *Viimeinen koukkaus (1990) *Autovaras (1991) *Jäähyväiset rakkaimmalle (1993) *Kyllä isä osaa (1994) *Metsolat (1993–1995) *Ratikka-Raimo (1999) == Lähteet == * * * * === Viitteet === Luokka:Suomalaiset näyttelijät Luokka:Vuonna 1932 syntyneet Luokka:Vuonna 2013 kuolleet
Rolls-Royce Dawn (2015)

Rolls-Royce Dawn on brittiläisen Rolls-Royce Motor Carsin valmistama avoauto. Mallia on valmistettu vuodesta 2015 lähtien. Mallin suunnittelija on Giles Taylor. Malli on nimetty 1950-luvun Silver Dawn -mallin mukaan. Kuva:Rolls Royce Dawn 2016.jpg|Dawn takaa Kuva:RRDhk160520 6958besg.jpg|Dawn sisältä Kuva:Rolls-Royce Dawn 1X7A7900.jpg|Dawnin etupenkki == Lähteet == == Aiheesta muualla == * Malli Rolls-Roycen sivuilla Dawn Luokka:F-segmentin autot Luokka:2010-luvun autot Luokka:2020-luvun autot
Rolls-Royce Wraith (2013)

Rolls-Royce Wraith on nelipaikkainen, ylellinen coupé, jota brittiläinen Rolls-Royce Motor Cars on valmistanut vuodesta 2013 lähtien. Wraith perustuu Rolls-Royce Ghost -malliin. Kuva:2014 Rolls-Royce Wraith (MY14) coupe (2015-07-25) 02.jpg|Wraith takaa Kuva:2013-03-05 Geneva Motor Show 8203.JPG|Wraith sisältä Wraith Luokka:F-segmentin autot Luokka:2010-luvun autot Luokka:2020-luvun autot
Rolls-Royce Ghost

Rolls-Royce Ghost on sedan-korimallinen luksusauto, jota brittiläinen Rolls- Royce Motor Cars on valmistanut vuodesta 2010. Autolle tehtiin facelift vuonna 2014, ja uudempaa versiota kutsutaan nimellä Ghost Series II. Kuva:Rolls- Royce Ghost (16741180822).jpg|Ghost ennen facelifitiä Kuva:Rolls-Royce Ghost (16534986827).jpg|Ghost takaa Kuva:Rolls Royce Ghost 2015 (23149918661).jpg|Ghost sisältä Kuva:Rolls-Royce Ghost Black Badge Genf 2019 1Y7A5694.jpg|Ghost Black Badge Dawn Luokka:F-segmentin autot Luokka:2010-luvun autot Luokka:2020-luvun autot
Pappilan kotikirkko

Pappilan kotikirkko on Helsingin ortodoksisen seurakunnan pappilassa Liisankadulla sijaitseva kotikirkko. Pappila rakennettiin vuosina 1904–1905 lähelle Pyhän Kolminaisuuden kirkkoa, ja sen suunnittelusta vastasi Sebastian Gripenberg. Nelikerroksisessa rakennuksessa on ylimpänä kirkko, josta näkyy ulospäin sipulikupoli ja risti. Pyhän apostoli Jaakobin ja suurmarttyyri Katariinan muistolle pyhitetty kirkko vihittiin käyttöön 1906. Kirkossa on pietarilaisen taiteilija Aleksander Emeljanovitš Petrovin vuonna 1905 maalaamista 19 ikonista muodostuva ikonostaasi sekä erillinen kenraalikuvernööri Bobrikoffin suojeluspyhimyksenä käyttämä Pyhän Nikolaoksen ikoni. == Lähteet == Luokka:Helsingin ortodoksiset kirkot
Hämeenkyrön jäähalli

Hämeenkyrön jäähalli on Hämeenkyrön kunnassa, Kyröskosken taajamassa sijaitseva jäähalli. Sen pihassa on järjestetty Hämyvestarit-festivaalit jo vuodesta 2007 lähtien. Luokka:Hämeenkyrön rakennukset ja rakennelmat Luokka:Suomen jäähallit Luokka:Kyröskoski
The Cure (kappale)

__NOTOC__ The Cure on suomalaisen goottimetalli -yhtye Charonin kuudes single. Se julkaistiin digitaalisesti 7. kesäkuuta 2010 levymerkillä Spinefarm Records. == Kappaleet == # == Kokoonpano == * Juha-Pekka Leppäluoto – laulu * Lauri Tuohimaa – kitara * Pasi Sipilä – kitara * Teemu Hautamäki – basso * Antti Karihtala – rummut == Lähteet == Luokka:Vuoden 2010 kappaleet Luokka:Charonin kappaleet
Rhodesian ja Njassamaan punta

Punta oli Rhodesian ja Njassamaan liittovaltiossa käytetty valuutta. Se jaettiin 20 šillinkiin. ==Historia== Rhodesian ja Njassamaan liittovaltio muodostettiin vuonna 1953 ja uusi valuutta luotiin vuonna 1955 korvaamaan Etelä-Rhodesian punnan, jota oltiin painettu kaikkialla liittovaltiossa: Etelä-Rhodesiassa, Pohjois-Rhodesiassa sekä Njassamaassa. Liittovaltio hajosi vuoden 1963 lopulla, jolloin kaikki kolme aluetta palautettiin erillisiksi Britannian siirtomaiksi. Vuonna 1964 Njassamaa itsenäistyi Malawina, Pohjois- Rhodesia itsenäistyi Sambiana sekä Etelä-Rhodesia julisti muuttaneensa nimensä Rhodesiaksi. ==Setelit== Rhodesian ja Njassamaan punta 1956–1961 Rhodesian ja Njassamaan punta 1956–1961 Rhodesian ja Njassamaan punta 1956–1961 Rhodesian ja Njassamaan punta 1956–1961 Kuva Nimellisarvo Etupuoli Kääntöpuoli 10 šillinkiä Elisabeth II Sambesijoki 1 punta Suur-Zimbabwen rauniot 5 puntaa Victorian putoukset 10 puntaa elefantit Luokka:Afrikan rahayksiköt Luokka:Historialliset rahayksiköt Luokka:Rhodesia
Rolls-Royce Phantom VIII

Rolls-Royce Phantom VIII on ylellinen neliovinen sedan, jonka brittiläinen Rolls-Royce Motor Cars julkisti heinäkuussa 2017. Siihen perustuu myös crossover-malli Rolls-Royce Cullinan. == Julkistus == Auto esiteltiin suoratoistona internetissä 27. heinäkuuta 2017. Yleisölle se näytettiin kaksi päivää myöhemmin, 29. heinäkuuta ‘The Great Eight Phantoms’-tilaisuudessa. Paikalle oli myös tuotu vanhoja Phantomeja. == Lähteet == == Aiheesta muualla == Phantom VIII Luokka:F-segmentin autot Luokka:2010-luvun autot Luokka:2020-luvun autot
Rolls-Royce Silver Seraph

Rolls-Royce Silver Seraph on ylellinen sedan, jota Rolls-Royce valmisti vuodesta 1998 vuoteen 2002. Automallina se korvasi Rolls-Royce Silver Spurin, jonka valmistus lopetettiin vuonna 1997. Rolls-Royce esitteli Silver Seraphin Geneven autonäyttelyssä 3. maaliskuuta 1998.http://www.rrab.com/rsera.htm Jokainen Silver Seraph on käsinvalmistettu Rolls-Roycen tehtaalla Crewessä, Englannissa. ==Lähteet== Silver Seraph Luokka:F-segmentin autot Luokka:1990-luvun autot Luokka:2000-vuosikymmenen autot